יולימאר רוחאס

יולימאר רוחאס (בספרדית: Yulimar Rojas; נולדה ב-21 באוקטובר 1995) היא אתלטית מוונצואלה, האלופה האולימפית (טוקיו 2020), סגנית אלופה אולימפית (ריו דה ז'ניירו 2016), ארבע פעמים ברציפות אלופת העולם (לונדון 2017, דוחה 2019, יוג'ין 2022 ובודפשט 2023), שלוש פעמים רצופות אלופת העולם באולם (פורטלנד 2016, ברמינגהאם 2018 ובלגרד 2022) ושיאנית העולם בקפיצה משולשת. נבחרה פעמיים לאתלטית השנה בעולם (2020 ו-2023). רוחאס נולדה בקראקס וגדלה באנסואטגי שבוונצואלה. בנעוריה הצטיינה בכדורעף, בקפיצה לגובה, בקפיצה לרוחק ובקפיצה משולשת. רוחאס היא לסבית. אחותה הצעירה אף היא אתלטית ומתחרה בזריקת דיסקוס. רוחאס זכתה במדליית זהב בקפיצה לגובה באליפות דרום אמריקה באתלטיקה עד גיל 20 ב-2011, זכתה במדליית ארד באליפות דרום אמריקה עד גיל 23 ב-2012, ובמדליית כסף במשחקים הפאן אמריקאיים עד גיל 20 ב-2013. ב-2014 זכתה במדליית זהב בקפיצה לגובה במשחקי דרום אמריקה ובמדליית זהב בקפיצה לרוחק ובקפיצה משולשת באליפות דרום אמריקה עד גיל 23. במשחקי מרכז אמריקה והקריביים באותה שנה סיימה רביעית בקפיצה לרוחק ובקפיצה משולשת. באליפות דרום אמריקה באתלטיקה שהתקיימה בלימה זכתה במדליית זהב בקפיצה משולשת וסיימה רביעית בקפיצה לרוחק. בסוף השנה החלה להתאמן תחת הדרכתו של איוואן פדרוסו ועברה בנובמבר לספרד. באליפות העולם באולם שהתקיימה בפורטלנד מרץ 2016 זכתה רוחאס במדליית זהב בקפיצה משולשת בתוצאה של 14.41 מטר, לפני קריסטין גייריש מגרמניה (14.30 מטר) ופרסקבי פפצ'ריצו מיוון (14.15 מטר). באולימפיאדת ריו דה ז'ניירו (2016) היא זכתה במדליית כסף בקפיצה משולשת בתוצאה של 14.98 מטר, אחרי קתרין איברגואן מקולומביה (15.17 מטר) ולפני אולגה ריפקובה מקזחסטן (14.74 מטר). היה זה ההישג הטוב ביותר של ונצואלה באולימפיאדת ריו, וההישג הטוב ביותר לאישה מוונצואלה במשחקים האולימפיים. באליפות העולם שנערכה באוגוסט לונדון בשנת 2017 זכתה רוחאס במדליית זהב בקפיצה משולשת בתוצאה של 14.91 מטר, אותה קבעה בקפיצה החמישית, לפני קתרין איברגואן (14.89 מטר) ואולגה ריפקובה (14.77 מטר). באליפות העולם באולם שנערכה בברמינגהאם במרץ 2018 היא הגנה על תוארה וזכתה במדליית זהב בקפיצה משולשת בתוצאה של 14.63 מטר, בקפיצה החמישית לאחר שדורגה במקום השלישי, לפני קימברלי ויליאמס מג'מייקה (14.48 מטר) ואנה פלטיירו מספרד (14.40 מטר). ביוני 2019 שיפרה את שיאה האישי בקפיצה משולשת ל-15.06 מטר. באוגוסט 2019 זכתה במדליית זהב במשחקים הפאן-אמריקאיים שהתקיימה בלימה בשיא משחקים ושיא לאומי חדש של 15.11 מטר. בספטמבר שיפרה את שיאה האישי וקבעה שיא אמריקה חדש של 15.41 מטר, תוצאה המדרגת אותה שנייה בכל הזמנים. באליפות העולם זכתה במדליית זהב בתוצאה של 15.37 מטר. בתחרות שנערכה באולם במדריד בפברואר 2020 שברה רוחאס בקפיצה משולשת את שיא העולם בן ה-15 שנים של טטיאנה לבדייבה מרוסיה (15.36 מטר) וקבעה תוצאה של 15.43 מטר. באולימפיאדת טוקיו זכתה במדליית זהב בשיא עולם של 15.67 מטר, לפני פטריסיה ממונה מפורטוגל (15.01 מטר) ואנה פלטיירו מספרד (14.87 מטר). באליפות העולם באולם שנערכה בבלגרד, סרביה במרץ 2022 זכתה במדליית זהב בקפיצה משולשת בשיא עולם חדש של 15.74 מטר, לפני מרינה בך-רומנצ'וק מאוקראינה (14.74 מטר) וקימברלי ויליאמס (14.62 מטר). באליפות העולם שנערכה ביוג'ין, אורגון ארצות הברית ביולי אותה שנה היא זכתה בפעם השלישית ברציפות במדליית זהב בקפיצה משולשת בתוצאה של 15.47 מטר, לפני שניקה ריקטס מג'מייקה (14.89 מטר) וטורי פרנקלין מארצות הברית (14.72 מטר). באליפות העולם שנערכה בבודפשט, הונגריה באוגוסט 2023 זכתה בפעם הרביעית ברציפות במדליית זהב בקפיצה משולשת בתוצאה של 15.08 מטר, לפני מרינה בך-רומנצ'וק מאוקראינה (15.00 מטר) וליאניס פרז מקובה (14.96 מטר). את ניצחונה השיגה רק בקפיצה השישית והאחרונה לאחר שלוש קפיצות פסולות ושתי קפיצות בינוניות שדירגו אותה במקום שמיני עם תוצאה זהה מקם שתיעי ובשל קפיצה נוספת טובה יותר היא המשיכה בתחרות. רוחאס לא לקחה חלק במשחקים האולימפיים בפריז בגלל פציעה בגיד האכילס במהלך אימון. בשנים 2020 ו-2023 זכתה רוחאס בתואר אתלטית השנה בעולם. קפיצה לרוחק: 6.88 מטר (2021), שיא ונצואלה קפיצה משולשת: 15.67 מטר (2021), שיא עולם קפיצה לרוחק: 6.59 מטר (2020), שיא ונצואלה קפיצה משולשת: 15.74 מטר (2022), שיא עולם מדיה וקבצים בנושא יולימאר רוחאס בוויקישיתוף יולימאר רוחאס, ברשת החברתית פייסבוק יולימאר רוחאס, באתר הוועד האולימפי הבין-לאומי יולימאר רוחאס, באתר olympedia.org יולימאר רוחאס, באתר התאחדות האתלטיקה הבין-לאומית יולימאר רוחאס, באתר ליגת היהלום יולימאר רוחאס, באתר Track and Field (נשים) ליאור ברטל, ‏מלכת הקפיצה המשולשת, באתר דבר העובדים בארץ ישראל, 29 ביולי 2021 Triple Jump Women - Final (באנגלית) מכה: יולימאר רוחאס לא תגיע לפריז 2024, באתר ערוץ הספורט, 12 באפריל 2024 ליאור ברטל, ‏גדולה ביפן: יולימאר רוחאס שברה את שיא העולם בקפיצה משולשת, באתר דבר העובדים בארץ ישראל, 1 באוגוסט 2021